
Mellékletek:  

1.) Meghívó 

2.) Jelenléti ívek 

3.) Az önkormányzat 2025. évi eredményei és a 2026. évi költségvetési 
     lehetőségei 
4.) 2025. évi Tájékoztató Üllés környezeti állapotáról
     



Üllés Nagyközségi Önkormányzat Képviselő-testületének

2026.  február 6-i Közmeghallgatásán meghozott


H A T Á R O Z A T O K 

1/2026.(II.06.) önkormányzati határozat						          4.o.
Tárgy: A Képviselőtestület 2026. február 6-i Közmeghallgatás napirendi pontjai 

2/2026.(II.06.) önkormányzati határozat                                                                       5.o.
Tárgy: 2025. évi tájékoztató Üllés környezeti állapotáról 


Jegyzőkönyv

Készült: az Üllés Nagyközségi Önkormányzat Képviselőtestületének 2026. február 6-i Közmeghallgatásán

Helye: Üllési Polgármesteri Hivatal, Házasságkötő terem 

A képviselőtestület tagjai közül jelen vannak: Nagy Attila Gyula polgármester, Juhász Attila alpolgármester, Bezdány Zoltánné, Dudás János, Meszesné Volkovics Szilvia Edit képviselők

Távolmaradt képviselő: Dr. Faragó-Mészáros Judit, Gyöngyösiné Simon Mariann

Helyi lakosok részéről megjelentek: kb. 5 fő

Tanácskozási joggal meghívottak közül jelen van: 
Dr. Borbás Zsuzsanna jegyző, Husztáné Rózsa Krisztina Csigabiga Óvoda és Bölcsőde igazgatója, Bokor Józsefné bölcsődevezető, Meszesné Volkovics Szilvia Déryné Művelődési Ház igazgatója, Vass László Technikai Csoport vezetője, Dombovári Artúr Tamásné szociális tagintézmény-vezető, Czékus Péter műszaki ügyintéző
 
Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a közmeghallgatás résztvevőit. Megállapítja, hogy a Képviselőtestület 7 tagjából 5 jelen van, az ülés határozatképes.  
Köszönti az intézményvezetőket és a jelenlévő lakosokat.
Javasolja a Közmeghallgatás napirendjeinek meghívó szerinti elfogadását. 
 
A Képviselőtestület 5 igen szavazattal a javaslattal egyetért, és az alábbi határozatot hozza: 

1/2026.(II.06.) önkormányzati határozat 
Tárgy: A Képviselőtestület 2026. február 6-i Közmeghallgatás napirendi pontjai 

H A T Á R O Z A T 

Üllés Nagyközségi Önkormányzat Képviselőtestülete a 2026. február 6-i Közmeghallgatás napirendjét az alábbiak szerint fogadja el: 

1.) Az önkormányzat 2025. évi eredményei és a 2026. évi költségvetési lehetőségei 
Előadó: Nagy Attila Gyula polgármester

2.) 2025. évi Tájékoztató Üllés környezeti állapotáról
Előadó: Nagy Attila Gyula polgármester

3.) Lakossági észrevételek, javaslatok

Erről jegyzőkönyvi kivonaton értesítést kap: 
1.) Nagy Attila Gyula polgármester 
2.) Irattár 
Nagy Attila Gyula polgármester: napirend előtt átadja a szót Dudás Jánosnak, a Pénzügyi- és Ügyrendi Bizottság elnökének. 
Dudás János PÜB elnöke: a vagyonnyilatkozatok a jogszabály által megadott határidőre beérkeztek, azokat - a vagyonnyilatkozatokat kezelő bizottság elnökeként - átvette, így a képviselők továbbra is gyakorolhatják jogaikat és kötelezettségeiket. 

1.) Napirend 
Az önkormányzat 2025. évi eredményei és a 2026. évi költségvetési lehetőségei 
(Az előterjesztés anyaga a jegyzőkönyv 3. számú melléklete) 

Nagy Attila Gyula polgármester: elmondja, adott évben egyszer kötelező Közmeghallgatást tartani, a költségvetésről, a lehetőségekről tájékoztatni a helyieket. 2025-öt megfeszített költségvetéssel vitték végig, de az év végül jó gazdálkodással zárult. A legnagyobb tételt a bér és járulékai, valamint a rezsi tették ki.

A polgármester a 3 számú melléklet szerint megtartotta tájékoztatóját.

A Képviselőtestület Nagy Attila Gyula polgármester tájékoztatóját egyhangúlag tudomásul vette.  

2.) Napirend 
2025. évi Tájékoztató Üllés környezeti állapotáról 
Előadó: Nagy Attila Gyula polgármester 
(az előterjesztés a jegyzőkönyv 4. számú melléklete)

Nagy Attila Gyula polgármester: Üllés környezetének állapotáról a 4. számú melléklet szerint számolt be. 

Javasolja Üllés környezeti állapotáról szóló 2025. évi tájékoztató elfogadását, melyet szavazásra bocsát. 
 
A Képviselőtestület 5 igen szavazattal a javaslattal egyetért, és az alábbi határozatot hozza: 

2/2026.(II.06.) önkormányzati határozat 
Tárgy: 2025. évi tájékoztató Üllés környezeti állapotáról 
	
H A T Á R O Z A T

Üllés Nagyközségi Önkormányzat Képviselőtestülete a „2025. évi tájékoztató Üllés környezeti állapotáról” szóló tájékoztatót áttekintette, és azt a melléklet szerint elfogadja. 

Határidő: - 
Felelős: Czékus Péter műszaki ügyintéző 


Erről jegyzőkönyvi kivonaton értesül:
1) Nagy Attila Gyula polgármester
2) Irattár


3.) Napirend
Lakossági észrevételek, javaslatok

Nagy Attila Gyula polgármester: várja a kérdéseket, bármely üllésieket érintő témában.

A lakosság részéről kérdés, észrevétel nem érkezett

Nagy Attila Gyula polgármester: a lakosok észrevételeiket az alpolgármester fogadóóráján is megtehetik, illetve az önkormányzattal, a település életével kapcsolatosan Üllés Község Facebook oldalán is folyamatosan tájékoztatják a lakosokat. 
Tájékoztatja a jelenlévőket, hogy a közmeghallgatásról videofelvétel készült. A felvételt rövidesen felteszik Üllés nagyközség honlapjára, illetve Üllés Község Facebook oldalára, hogy azokhoz is eljuthassanak az információk, akik nem tudtak eljönni.  

Köszöni a kollégáknak a rendelkezésre bocsátott anyagot és köszöni a résztvevők jelenlétét. 

A polgármester a Közmeghallgatást 18 óra 15 perckor bezárja. 


K.m.f.


Nagy Attila Gyula                                                                                Dr. Borbás Zsuzsanna
polgármester                                                                                                     jegyző

